ai4bharat/Pralekha huggingface dataset:
ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ
ಕೋವಿಡ್-19 ಲಸಿಕೆ ತಾಜಾ ಮಾಹಿತಿ
ರಾಜ್ಯಗಳು/ ಕೇಂದ್ರಾಡಳಿತ ಪ್ರದೇಶಗಳಿಗೆ ಭಾರತ ಸರಕಾರ 36.97 ಕೋಟಿಗೂ ಅಧಿಕ ಲಸಿಕೆ ಡೋಸ್ಗಳನ್ನು ಒದಗಿಸಿದೆ
ರಾಜ್ಯಗಳು/ ಕೇಂದ್ರಾಡಳಿತ ಪ್ರದೇಶಗಳು ಮತ್ತು ಖಾಸಗಿ ಆಸ್ಪತ್ರೆಗಳ ಬಳಿ ಜನರಿಗೆ ನೀಡಲು ಇನ್ನೂ 2.01 ಕೋಟಿ ಗಿಂತಲೂ ಹೆಚ್ಚು ಡೋಸ್ಗಳು ಲಭ್ಯವಿವೆ
ಕೋವಿಡ್-19 ಲಸಿಕೆಯ ವ್ಯಾಪ್ತಿಯನ್ನು ದೇಶಾದ್ಯಂತ ವಿಸ್ತರಿಸಲು ಮತ್ತು ಅದರ ವೇಗವನ್ನು ಹೆಚ್ಚಿಸಲು ಕೇಂದ್ರ ಸರಕಾರ ಬದ್ಧವಾಗಿದೆ. ಕೋವಿಡ್-19 ಲಸಿಕೆಯ ಸಾರ್ವತ್ರೀಕರಣದ ಹೊಸ ಹಂತವು 2021ರ ಜೂನ್ 21ರಿಂದ ಪ್ರಾರಂಭವಾಗಿದೆ. ಹೆಚ್ಚಿನ ಲಸಿಕೆಗಳ ಲಭ್ಯತೆ, ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಗೆ ಮುಂಗಡವಾಗಿಯೇ ಲಸಿಕೆ ಲಭ್ಯತೆ ಬಗ್ಗೆ ಮಾಹಿತಿ ಇತ್ಯಾದಿ ಕ್ರಮಗಳ ಮೂಲಕ ಲಸಿಕೆ ಅಭಿಯಾನವನ್ನು ಚುರುಕುಗೊಳಿಸಲಾಗಿದೆ. ಇದರಿಂದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು ಉತ್ತಮ ಯೋಜನೆಯನ್ನು ರೂಪಿಸಲು ಮತ್ತು ಲಸಿಕೆ ಪೂರೈಕೆ ಸರಪಳಿಯನ್ನು ಸುವ್ಯವಸ್ಥಿತಗೊಳಿಸಲು ಅನುವಾಗಿದೆ.
ರಾಷ್ಟ್ರವ್ಯಾಪಿ ಲಸಿಕೆ ಅಭಿಯಾನದ ಭಾಗವಾಗಿ, ಭಾರತ ಸರಕಾರವು ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಗೆ ಕೋವಿಡ್ ಲಸಿಕೆಗಳನ್ನು ಉಚಿತವಾಗಿ ಒದಗಿಸುವ ಮೂಲಕ ಬೆಂಬಲ ನೀಡುತ್ತಿದೆ. ಕೋವಿಡ್-19 ಲಸಿಕೆ ಅಭಿಯಾನದ ಸಾರ್ವತ್ರೀಕರಣದ ಹೊಸ ಹಂತದಲ್ಲಿ, ದೇಶದಲ್ಲಿ ಲಸಿಕೆ ತಯಾರಕರು ಉತ್ಪಾದಿಸುತ್ತಿರುವ ಲಸಿಕೆಗಳಲ್ಲಿ ಶೇ.75ರಷ್ಟನ್ನು ಕೇಂದ್ರ ಸರಕಾರವೇ ಖರೀದಿಸಿ, ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಗೆ  ಪೂರೈಕೆ ಮಾಡುತ್ತಿದೆ.
ಭಾರತ ಸರಕಾರವು ಇಲ್ಲಿಯವರೆಗೆ ರಾಜ್ಯಗಳು/ ಕೇಂದ್ರಾಡಳಿತ ಪ್ರದೇಶಗಳಿಗೆ, ಎಲ್ಲಾ ಮೂಲಗಳ ಮೂಲಕ 36.97 ಕೋಟಿಗಿಂತಲೂ ಅಧಿಕ  ಲಸಿಕೆ ಡೋಸ್ಗಳನ್ನು ಒದಗಿಸಿದೆ.
ಇದರಲ್ಲಿ, ವ್ಯರ್ಥವಾದ ಲಸಿಕೆಗಳೂ ಸೇರಿದಂತೆ ಒಟ್ಟು 34,95,74,408 ಡೋಸ್ಗಳು ಬಳಕೆಯಾಗಿವೆ .
2.01 ಕೋಟಿಗಿಂತಲೂ ಅಧಿಕ  ಡೋಸ್ಗಳು ಉಳಿಕೆಯಾಗಿದ್ದು, ಬಳಕೆಯಾಗದ ಡೋಸ್ಗಳು ಇನ್ನೂ ರಾಜ್ಯಗಳು/ ಕೇಂದ್ರಾಡಳಿತ ಪ್ರದೇಶಗಳು ಮತ್ತು ಖಾಸಗಿ ಆಸ್ಪತ್ರೆಗಳ ಬಳಿ ಲಭ್ಯವಿದೆ.
ಪ್ರಧಾನ ಮಂತ್ರಿಯವರ ಕಛೇರಿ
ದಲೈಲಾಮಾ ಅವರ 88ನೇ ಹುಟ್ಟುಹಬ್ಬಕ್ಕೆ ಶುಭಾಶಯ ಕೋರಿದ ಪ್ರಧಾನಿ ನರೇಂದ್ರ ಮೋದಿ
ಪ್ರಧಾನಮಂತ್ರಿ ನರೇಂದ್ರ ಮೋದಿ ಅವರು ಬೌದ್ಧ ಗುರು ದಲೈಲಾಮಾ ಅವರ 88 ನೇ ಜನ್ಮದಿನವಾದ ಇಂದು ಮುಂಜಾನೆ ದೂರವಾಣಿ ಮೂಲಕ ಶುಭಾಶಯ ಕೋರಿದ್ದಾರೆ.
ಇದನ್ನು ಟ್ವೀಟ್ ಮೂಲಕ ತಿಳಿಸಿರುವ ಪ್ರಧಾನ ಮಂತ್ರಿಗಳು;
"ಬೌದ್ಧ ಧರ್ಮದ ಧಾರ್ಮಿಕ ಗುರು ದಲೈ ಲಾಮಾ ಅವರೊಂದಿಗೆ ದೂರವಾಣಿ ಮೂಲಕ ಮಾತನಾಡಿ ಅವರ 88ನೇ ಹುಟ್ಟುಹಬ್ಬದಂದು ಅವರಿಗೆ ಹೃತ್ಪೂರ್ವಕ ಶುಭಾಶಯಗಳನ್ನು ತಿಳಿಸಿದೆನು. ಅವರ ದೀರ್ಘ ಆರೋಗ್ಯಕರ ಜೀವನಕ್ಕೆ ಹಾರೈಸಿದೆ'' ಎಂದು ಬರೆದುಕೊಂಡಿದ್ದಾರೆ.
ಪ್ರಧಾನ ಮಂತ್ರಿಯವರ ಕಛೇರಿ
ಜಮ್ಮುವಿನ ಶ್ರೀ ವೆಂಕಟೇಶ್ವರ ಸ್ವಾಮಿ ದೇವಾಲಯ ತನ್ನ ಶ್ರೀಮಂತ ಪರಂಪರೆಯನ್ನು ಆಚರಿಸುತ್ತಿದೆ; ಪ್ರಧಾನಮಂತ್ರಿ
ಜಮ್ಮುವಿನ ಶ್ರೀ ವೆಂಕಟೇಶ್ವರ ಸ್ವಾಮಿ ದೇವಾಸ್ಥಾನ “ಏಕ ಭಾರತ ಶ್ರೇಷ್ಠ ಭಾರತ” ಸ್ಫೂರ್ತಿಯನ್ನು ವ್ಯಾಪಕಗೊಳಿಸಿದೆ ಎಂದು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಹೇಳಿದ್ದಾರೆ.
ಕೇಂದ್ರ ಸಚಿವ ಡಾ. ಜಿತೇಂದ್ರ ಸಿಂಗ್ ಅವರ ಟ್ವೀಟ್ ಗೆ ಪ್ರತಿಕ್ರಿಯೆ ನೀಡುತ್ತಾ ಪ್ರಧಾನಮಂತ್ರಿ ಅವರು ತಮ್ಮ ಟ್ವೀಟ್ ನಲ್ಲಿ
“ಇದು ನಮ್ಮ ಪರಂಪರೆಯ ಶ್ರೀಮಂತಿಕೆಯನ್ನು ಆಚರಿಸುತ್ತದೆ ಮತ್ತು ʼಏಕ ಭಾರತ ಶ್ರೇಷ್ಠ ಭಾರತʼ ಸ್ಫೂರ್ತಿಯನ್ನು ವ್ಯಾಪಕಗೊಳಿಸಿದೆ” ಎಂದು ಹೇಳಿದ್ದಾರೆ.
ರಕ್ಷಣಾ ಸಚಿವಾಲಯ
ಕೋವಿಡ್ -19 ವಿರುದ್ದ ಹೋರಾಟದಲ್ಲಿ ಕಂಟೋನ್ಮೆಂಟ್ ಮಂಡಳಿಗಳ ಕ್ರಮಗಳ ಬಗ್ಗೆ ರಕ್ಷಣಾ ಸಚಿವರಾದ ಶ್ರೀ ರಾಜ್ ನಾಥ ಸಿಂಗ್ ಅವರಿಂದ ಪರಾಮರ್ಶೆ
ಕೋವಿಡ್ -19 ವಿರುದ್ದ ಹೋರಾಟದಲ್ಲಿ ಕಂಟೋನ್ಮೆಂಟ್ ಮಂಡಳಿಗಳ ಕ್ರಮಗಳ ಬಗ್ಗೆ ರಕ್ಷಣಾ ಸಚಿವರಾದ ಶ್ರೀ ರಾಜ್ ನಾಥ ಸಿಂಗ್ ಅವರಿಂದ ಪರಾಮರ್ಶೆ
ರಕ್ಷಣಾ ಸಚಿವರಾದ ಶ್ರೀ ರಾಜ್ ನಾಥ ಸಿಂಗ್ ಅವರು ಇಂದು ದೇಶಾದ್ಯಂತ ಇರುವ 62 ಕಂಟೋನ್ಮೆಂಟ್ ಮಂಡಳಿಗಳು ಕೊರೊನಾವೈರಸ್  ಹರಡದಂತೆ ಕೈಗೊಂಡಿರುವ ಪ್ರತಿಬಂಧಕ ಕ್ರಮಗಳ ಬಗ್ಗೆ ಪರಾಮರ್ಶೆ ನಡೆಸಿದರು. ರಕ್ಷಣಾ ಎಸ್ಟೇಟುಗಳ ಮಹಾನಿರ್ದೇಶಕರಾದ  ಶ್ರೀಮತಿ ದೀಪಾ ಬಾಜ್ವಾ ಅವರು ಜಾಗತಿಕ ಸಾಂಕ್ರಾಮಿಕದ ವಿರುದ್ದದ ಹೋರಾಟದಲ್ಲಿ ಸಿ.ಬಿ.ಗಳ ಬದ್ದತೆಯ ಬಗ್ಗೆ ರಕ್ಷಣಾ ಮಂತ್ರಿಗಳಿಗೆ ಭರವಸೆ ನೀಡಿದರು.
ಎಲ್ಲಾ ಕಂಟೋನ್ಮೆಂಟ್ ಗಳಲ್ಲಿ ನಡೆಯುತ್ತಿರುವ ಕಾರ್ಯಚಟುವಟಿಕೆಗಳ ಬಗ್ಗೆ ,ಇತರ ವಿಷಯಗಳಾದ ನೈರ್ಮಲ್ಯೀಕರಣದ ಆವಶ್ಯಕ ಸೇವೆಗಳ ನಿರ್ವಹಣೆ, ವೈದ್ಯಕೀಯ ಸೇವೆಗಳು, ಮತ್ತು ನೀರು ಪೂರೈಕೆ ಇತ್ಯಾದಿಗಳ ಬಗ್ಗೆ ಶ್ರೀಮತಿ ಬಾಜ್ವಾ ಅವರು ಸಚಿವರಿಗೆ ಒಟ್ಟು ನೋಟದ ವಿವರಗಳನ್ನು ಒದಗಿಸಿದರು. ಆಸ್ಪತ್ರೆಗಳನ್ನು ಗುರುತಿಸುವಿಕೆ, ಕ್ವಾರಂಟೈನ್ ಗಾಗಿ ಶಾಲೆಗಳು, ಸಮುದಾಯ ಭವನಗಳನ್ನು ಗುರುತಿಸುವಿಕೆ ನಿಟ್ಟಿನಲ್ಲಿ ಕೈಗೊಂಡ ಕ್ರಮಗಳನ್ನು ಅವರು ವಿವರಿಸಿದರು. ನಿವಾಸಿಗಳಲ್ಲಿ ಸಾರ್ವಜನಿಕ ಜಾಗೃತಿ ಮೂಡಿಸಲು ಕೈಗೊಳ್ಳಲಾಗಿರುವ ನಿರಂತರ ಕ್ರಮಗಳ ಬಗ್ಗೆಯೂ ಅವರು ಮಾಹಿತಿ ಒದಗಿಸಿದರು. ಸಾಮಾಜಿಕ ಅಂತರದ ಜಾರಿ, ದುರ್ಬಲರಿಗೆ ಆಹಾರ ಮತ್ತು ಪಡಿತರ ವ್ಯವಸ್ಥೆಯನ್ನು ಅಸೋಸಿಯೇಶನ್ ವತಿಯಿಂದ ಸ್ವಯಂ ಸೇವಾ ಸಂಸ್ಥೆಗಳು ಮತ್ತು ಸಮಾಜ ಸೇವಾ ಸಂಘಟನೆಗಳ ಮೂಲಕ ಮಾಡಲಾಗಿರುವ ಬಗ್ಗೆಯೂ ಅವರು ತಿಳಿಸಿದರು. ಸಿ.ಬಿ.ಗಳ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಗಳು ಜಿಲ್ಲಾ ಆಡಳಿತಗಳು ಮತ್ತು ಸ್ಥಳೀಯ ಮಿಲಿಟರಿ ಅಧಿಕಾರಿಗಳ  ಜೊತೆ ನಿಕಟ ಸಂಪರ್ಕ ಹೊಂದಿರುವ ಬಗ್ಗೆ ಸಚಿವರಾದ ಶ್ರೀ ರಾಜ್ ನಾಥ ಸಿಂಗ್ ಅವರಿಗೆ ತಿಳಿಸಲಾಯಿತು.
ರಕ್ಷಣಾ ಕಾರ್ಯದರ್ಶಿ ಡಾ. ಅಜಯ್ ಕುಮಾರ್ ಅವರು ರಾಜ್ಯಗಳ ವಿಪತ್ತು ಪ್ರತಿಕ್ರಿಯಾ ನಿಧಿ  ನ್ನು ಸಿ.ಬಿ.ಗಳಿಗೆ ಕೂಡಾ ಬಿಡುಗಡೆ ಮಾಡುವ ಕುರಿತಂತೆ ಮುಖ್ಯ ಕಾರ್ಯದರ್ಶಿಗಳ ಜೊತೆ ಪ್ರಸ್ತಾಪ ಮಾಡಿರುವುದನ್ನು ರಕ್ಷಣಾ ಮಂತ್ರಿಗಳು ಗಮನಿಸಿದರು. ಈ ಪ್ರಯತ್ನಗಳಿಗೆ ಮೆಚ್ಚುಗೆ ವ್ಯಕ್ತಪಡಿಸಿದ ಶ್ರೀ ರಾಜ್ ನಾಥ ಸಿಂಗ್ ಅವರು ಕಂಟೋನ್ಮೆಂಟ್ ಮಂಡಳಿಗಳು ನೈರ್ಮಲ್ಯದ ಅತ್ಯುತ್ತಮ ಮಾನದಂಡಗಳನ್ನು ಖಾತ್ರಿಪಡಿಸಿಕೊಳ್ಳಬೇಕು ಮತ್ತು ಶುಚಿತ್ವ ಕಾಪಾಡಿಕೊಂಡು ನಾಗರಿಕ ವಸತಿಯ ಪ್ರದೇಶಗಳಲ್ಲಿ ಕ್ರಿಮಿನಾಶಕ ಧೂಮವನ್ನು ಹರಡುವ ಬಗ್ಗೆ ಕ್ರಮಗಳನ್ನು ಕೈಗೊಳ್ಳಬೇಕಾದ ಅಗತ್ಯವನ್ನು ಒತ್ತಿ ಹೇಳಿದರು. ವಲಸೆಗಾರರಿಗೆ/ ದಿನಗೂಲಿಗಳಿಗೆ ಆಹಾರ ಮತ್ತು ವಸತಿ ಒದಗಿಸುವ ನಿಟ್ಟಿನಲ್ಲಿ ವಿಶೇಷ ಆದ್ಯತೆ ನೀಡಬೇಕು ಎಂಬುದನ್ನೂ ಅವರು ಸಲಹೆ ಮಾಡಿದರು.
ಪ್ರಧಾನ ಮಂತ್ರಿಯವರ ಕಛೇರಿ
ಜಿಸಾಟ್-29 ಕೃತಕ ಉಪಗ್ರಹವನ್ನು ಹೊತ್ತ ಜಿ.ಎಸ್.ಎಲ್.ವಿ. ಎಮ್.ಕೆ. III-ಡಿ2ವಿನ ಯಶಸ್ವೀ ಉಡಾವಣೆಗಾಗಿ ಇಸ್ರೊ ವಿಜ್ಞಾನಿಗಳನ್ನು ಪ್ರಧಾನಮಂತ್ರಿ ಅಭಿನಂದಿಸಿದರು.
ಜಿಸಾಟ್-29 ಕೃತಕ ಉಪಗ್ರಹವನ್ನು ಹೊತ್ತ ಜಿ.ಎಸ್.ಎಲ್.ವಿ. ಎಮ್.ಕೆ. III-ಡಿ2ವಿನ ಯಶಸ್ವೀ ಉಡಾವಣೆಗಾಗಿ ಇಸ್ರೊ ವಿಜ್ಞಾನಿಗಳನ್ನು ಪ್ರಧಾನಮಂತ್ರಿ ಅಭಿನಂದಿಸಿದರು.
ಜಿಸಾಟ್-29 ಕೃತಕ ಉಪಗ್ರಹವನ್ನು ಹೊತ್ತ ಜಿ.ಎಸ್.ಎಲ್.ವಿ. ಎಮ್.ಕೆ. III-ಡಿ2ವಿನ ಯಶಸ್ವೀ ಉಡಾವಣೆಗಾಗಿ ಇಸ್ರೊ ವಿಜ್ಞಾನಿಗಳನ್ನು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಅಭಿನಂದಿಸಿದರು.
“ಜಿಸಾಟ್-29 ಕೃತಕ ಉಪಗ್ರಹವನ್ನು ಹೊತ್ತ ಜಿ.ಎಸ್.ಎಲ್.ವಿ. ಎಮ್.ಕೆ. 3-ಡಿ2ವಿನ ಯಶಸ್ವೀ ಉಡಾವಣೆಗಾಗಿ ನಮ್ಮ ವಿಜ್ಞಾನಿಗಳಿಗೆ ನನ್ನ ಹೃದಯಪೂರ್ವಕ ಅಭಿನಂದನೆಗಳು. ಭಾರತೀಯ ಉಡಾವಣಾ ವಾಹನವು ಅತಿಭಾರದ ಕೃತಕ ಉಪಗ್ರಹವನ್ನು ಕಕ್ಷೆಯಲ್ಲಿ ಬಿಟ್ಟು ಹೊಸದಾಖಲೆಯೊಂದಿಗೆ ಇಮ್ಮಡಿ ಯಶಸ್ಸು ಗಳಿಸಿದೆ.”
“ನಮ್ಮ ದೇಶದ ಮೂಲೆಮೂಲೆಗಳಿಗೂ ಸಂವಹನ ಮತ್ತು ಅಂತರ್ಜಾಲ ಸೇವೆಗಳನ್ನು ಈ ಕೃತಕ ಉಪಗ್ರಹ ಕಲ್ಪಿಸಲಿದೆ ” ಎಂದು ಪ್ರಧಾನಮಂತ್ರಿ ತಮ್ಮ ಸಂದೇಶದಲ್ಲಿ ತಿಳಿಸಿದ್ದಾರೆ.
####
(Visitor Counter : 96
ನಾಗರೀಕ ವಿಮಾನಯಾನ ಸಚಿವಾಲಯ
ನಾಗರಿಕ ವಿಮಾನಯಾನ ಸಚಿವಾಲಯದಿಂದ ಡ್ರೋನ್ ನಿಯಮಾವಳಿಗಳು, 2021 ಕರಡು ಸಾರ್ವಜನಿಕ ಸಮಾಲೋಚನೆಗಾಗಿ ಬಿಡುಗಡೆ
ನಾಗರಿಕ ವಿಮಾನಯಾನ ಸಚಿವಾಲಯವು ಸಾರ್ವಜನಿಕ ಸಮಾಲೋಚನೆಗಾಗಿ ನವೀಕರಿಸಿದ - ಡ್ರೋನ್ ನಿಯಮಾವಳಿಗಳು, 2021 ಅನ್ನು ಬಿಡುಗಡೆ ಮಾಡಿದೆ. ವಿಶ್ವಾಸ, ಸ್ವಯಂ-ಪ್ರಮಾಣೀಕರಣ ಮತ್ತು ಆಕ್ರಮಣಕಾರಿಯಲ್ಲದ ಮೇಲ್ವಿಚಾರಣೆಯ ಆಧಾರದಲ್ಲಿ ರೂಪಿಸಲಾಗಿರುವ ಡ್ರೋನ್ ನಿಯಮಾವಳಿಗಳು, 2021, ಯುಎಎಸ್ ನಿಯಮಾವಳಿಗಳು 2021  ಬದಲಿಗೆ ಜಾರಿಯಾಗುತ್ತವೆ. ಸಾರ್ವಜನಿಕರು ತಮ್ಮ ಅಭಿಪ್ರಾಯಗಳನ್ನು 5 ಆಗಸ್ಟ್ 2021 ರೊಳಗೆ ಸಲ್ಲಿಸಬಹುದು.
ಡ್ರೋನ್ ನಿಯಮಾವಳಿಗಳು, 2021 ಕರಡಿನ ಪ್ರಮುಖ ಅಂಶಗಳು:
- ಅನುಮೋದನೆಗಳನ್ನು ರದ್ದುಪಡಿಸಲಾಗಿದೆ: ವಿಶಿಷ್ಟ ದೃಢೀಕರಣ ಸಂಖ್ಯೆ, ವಿಶಿಷ್ಟ ಮೂಲಮಾದರಿ ಗುರುತಿನ ಸಂಖ್ಯೆ, ಗುಣಮಟ್ಟ ಪ್ರಮಾಣಪತ್ರ, ನಿರ್ವಹಣೆಯ ಪ್ರಮಾಣಪತ್ರ, ಆಮದು ಪ್ರಮಾಣಪತ್ರ, ಅಸ್ತಿತ್ವದಲ್ಲಿರುವ ಡ್ರೋನ್ಗಳ ಸ್ವೀಕಾರ, ಆಪರೇಟರ್ ಪರವಾನಗಿ, ಆರ್ & ಡಿ ಸಂಘಟನೆಯ ದೃಢೀಕರಣ, ವಿದ್ಯಾರ್ಥಿ ರಿಮೋಟ್ ಪೈಲಟ್ ಪರವಾನಗಿ, ರಿಮೋಟ್ ಪೈಲಟ್ ಬೋಧಕರ ದೃಢೀಕರಣ, ಡ್ರೋನ್ ಪೋರ್ಟ್ ದೃಢೀಕರಣ ಇತ್ಯಾದಿ.
- ಫಾರ್ಮ್ಗಳ ಸಂಖ್ಯೆಯನ್ನು 25 ರಿಂದ 6 ಕ್ಕೆ ಇಳಿಸಲಾಗಿದೆ.
- ಶುಲ್ಕವನ್ನು ಅತ್ಯಂತ ಕಡಿಮೆ ಮಾಡಲಾಗಿದೆ. ಡ್ರೋನ್ ಗಾತ್ರಕ್ಕೂ ಶುಲಕ್ಕ್ಕೂ ಸಂಬಂಧವಿರುವುದಿಲ್ಲ.
- ಸುರಕ್ಷತಾ ವೈಶಿಷ್ಟ್ಯಗಳಾದ ‘ಅನುಮತಿ ಇಲ್ಲದಿದ್ದರೆ - ಹಾರಾಟವಿಲ್ಲ’ , ನೈಜ-ಸಮಯದ ಟ್ರ್ಯಾಕಿಂಗ್ ಬೀಕನ್, ಜಿಯೋ-ಫೆನ್ಸಿಂಗ್ ಇತ್ಯಾದಿಗಳನ್ನು ನಂತರ ಪ್ರಕಟಿಸಲಾಗುವುದು. ಅನುಸರಣೆಗಾಗಿ ಆರು ತಿಂಗಳ ಸಮಯವನ್ನು ಒದಗಿಸಲಾಗುವುದು.
- ಡಿಜಿಟಲ್ ಸ್ಕೈ ಪ್ಲಾಟ್ಫಾರ್ಮ್ ಅನ್ನು ವ್ಯಾಪಾರ-ಸ್ನೇಹಿ ಸಿಂಗಲ್ ವಿಂಡೋ ಆನ್ಲೈನ್ ವ್ಯವಸ್ಥೆಯಾಗಿ ಅಭಿವೃದ್ಧಿಪಡಿಸಲಾಗುತ್ತದೆ.
- ಡಿಜಿಟಲ್ ಸ್ಕೈ ಪ್ಲಾಟ್ಫಾರ್ಮ್ನಲ್ಲಿ ಕನಿಷ್ಠ ಮಾನವ ಹಸ್ತಕ್ಷೇಪ ಇರುತ್ತದೆ ಮತ್ತು ಹೆಚ್ಚಿನ ಅನುಮತಿಗಳು ಸ್ವಯಂ- ಸೃಷ್ಟಿಯಾಗುತ್ತವೆ.
- ಡಿಜಿಟಲ್ ಸ್ಕೈ ಪ್ಲಾಟ್ಫಾರ್ಮ್ನಲ್ಲಿ ಹಸಿರು, ಹಳದಿ ಮತ್ತು ಕೆಂಪು ವಲಯಗಳೊಂದಿಗೆ ವಾಯುಪ್ರದೇಶದ ನಕ್ಷೆಯನ್ನು ಪ್ರದರ್ಶಿಸಲಾಗುತ್ತದೆ.
- ಹಳದಿ ವಲಯವನ್ನು ವಿಮಾನ ನಿಲ್ದಾಣದ ಪರಿಧಿಯಿಂದ 45 ಕಿ.ಮೀ ನಿಂದ 12 ಕಿ.ಮೀ.ಗೆ ಇಳಿಸಲಾಗಿದೆ.
- ವಿಮಾನ ನಿಲ್ದಾಣದ ಪರಿಧಿಯಿಂದ 8 ರಿಂದ 12 ಕಿ.ಮೀ ನಡುವಿನ ಪ್ರದೇಶದಲ್ಲಿ 200 ಅಡಿಗಳವರೆಗೆ ಮತ್ತು ಹಸಿರು ವಲಯಗಳಲ್ಲಿ 400 ಅಡಿಗಳವರೆಗೆ ಯಾವುದೇ ಹಾರಾಟ ಅನುಮತಿ ಅಗತ್ಯವಿಲ್ಲ.
- ಮೈಕ್ರೋ ಡ್ರೋನ್ಗಳಿಗೆ , ನ್ಯಾನೊ ಡ್ರೋನ್ ಮತ್ತು ಆರ್ & ಡಿ ಸಂಸ್ಥೆಗಳಿಗೆ ಯಾವುದೇ ಪೈಲಟ್ ಪರವಾನಗಿ ಅಗತ್ಯವಿಲ್ಲ.
- ಭಾರತದಲ್ಲಿ ನೋಂದಾಯಿತ ವಿದೇಶಿ ಒಡೆತನದ ಕಂಪನಿಗಳಿಂದ ಡ್ರೋನ್ ಕಾರ್ಯಾಚರಣೆಗೆ ಯಾವುದೇ ನಿರ್ಬಂಧವಿಲ್ಲ.
- ಡಿಜಿಎಫ್ಟಿಯಿಂದ ಡ್ರೋನ್ಗಳು ಮತ್ತು ಡ್ರೋನ್ ಘಟಕಗಳ ಆಮದು.ನಿಯಂತ್ರಣ
- ಯಾವುದೇ ನೋಂದಣಿ ಅಥವಾ ಪರವಾನಗಿ ನೀಡುವ ಮೊದಲು ಯಾವುದೇ ಭದ್ರತಾ ಅನುಮತಿ ಅಗತ್ಯವಿಲ್ಲ.
- ಆರ್ & ಡಿ ಘಟಕಗಳಿಗೆ ಹಾರಾಟ ಯೋಗ್ಯ ಪ್ರಮಾಣಪತ್ರ, ವಿಶಿಷ್ಟ ಗುರುತಿನ ಸಂಖ್ಯೆ, ಪೂರ್ವ ಅನುಮತಿ ಮತ್ತು ರಿಮೋಟ್ ಪೈಲಟ್ ಪರವಾನಗಿ ಅಗತ್ಯವಿಲ್ಲ.
- 2021 ರ ಡ್ರೋನ್ ನಿಯಮಾವಳಿಗಳ ಅಡಿಯಲ್ಲಿ ಡ್ರೋನ್ಗಳ ವ್ಯಾಪ್ತಿಯು 300 ಕೆಜಿಯಿಂದ 500 ಕೆಜಿಗೆ ಹೆಚ್ಚಾಗಿದೆ. ಇದು ಡ್ರೋನ್ ಟ್ಯಾಕ್ಸಿಗಳನ್ನೂ ಒಳಗೊಂಡಿರುತ್ತದೆ.
- ಎಲ್ಲಾ ಡ್ರೋನ್ ತರಬೇತಿ ಮತ್ತು ಪರೀಕ್ಷೆಯನ್ನು ಅಧಿಕೃತ ಡ್ರೋನ್ ಶಾಲೆಯಿಂದ ನಡೆಸಬೇಕು. ಡಿಜಿಸಿಎ ತರಬೇತಿ ಅವಶ್ಯಕತೆಗಳನ್ನು ಸೂಚಿಸುತ್ತದೆ, ಡ್ರೋನ್ ಶಾಲೆಗಳ ಮೇಲ್ವಿಚಾರಣೆ ಮತ್ತು ಪೈಲಟ್ ಪರವಾನಗಿಗಳನ್ನು ಆನ್ಲೈನ್ನಲ್ಲಿ ಒದಗಿಸಲಾಗುತ್ತದೆ.
- ಭಾರತದ ಗುಣಮಟ್ಟ ಮಂಡಳಿ ಮತ್ತು ಅದರಿಂದ ಮಾನ್ಯತೆ ಪಡೆದ ಪ್ರಮಾಣೀಕರಣ ಘಟಕಗಳಿಂದ ಹಾರಾಟ ಯೋಗ್ಯ ಪ್ರಮಾಣಪತ್ರದ ವಿತರಣೆ.
- ತಯಾರಕರು ತಮ್ಮ ಡ್ರೋನ್ನ ವಿಶಿಷ್ಟ ಗುರುತಿನ ಸಂಖ್ಯೆಯನ್ನು ಡಿಜಿಟಲ್ ಸ್ಕೈ ಪ್ಲಾಟ್ಫಾರ್ಮ್ನಲ್ಲಿ ಸ್ವಯಂ-ಪ್ರಮಾಣೀಕರಣ ಮಾರ್ಗದ ಮೂಲಕ ಸೃಷ್ಟಿಸಬಹುದು.
- ಡ್ರೋನ್ಗಳ ವರ್ಗಾವಣೆ ಮತ್ತು ನೋಂದಣಿಗಾಗಿ ಸುಲಭ ಪ್ರಕ್ರಿಯೆ.
- ಸ್ಟ್ಯಾಂಡರ್ಡ್ ಆಪರೇಟಿಂಗ್ ಕಾರ್ಯವಿಧಾನಗಳು  ಮತ್ತು ತರಬೇತಿ ಕಾರ್ಯವಿಧಾನದ ಕೈಪಿಡಿಗಳನ್ನು  ಡಿಜಿಟಲ್ ಸ್ಕೈ ಪ್ಲಾಟ್ಫಾರ್ಮ್ನಲ್ಲಿ ಬಳಕೆದಾರರ ಸ್ವಯಂ ಮೇಲ್ವಿಚಾರಣೆಗಾಗಿ ಡಿಜಿಸಿಎ ನೀಡುತ್ತದೆ. ನಿಗದಿತ ಕಾರ್ಯವಿಧಾನಗಳಿಗೆ ಹೊರತಾದ ಯಾವುದೇ ಗಮನಾರ್ಹ ಅಂಶಗಳಿಲ್ಲದಿದ್ದರೆ ಅನುಮೋದನೆಗಳ ಅಗತ್ಯವಿಲ್ಲ.
ಸಂಪುಟ
ಕೈಗಾರಿಕಾ ಸಂಬಂಧಗಳ ಮಸೂದೆ 2019ಕ್ಕೆ ಸಂಸತ್ ಅನುಮೋದನೆ
ಕೈಗಾರಿಕಾ ಸಂಬಂಧಗಳ ಮಸೂದೆ 2019ಕ್ಕೆ ಸಂಸತ್ ಅನುಮೋದನೆ
ಸಂಸತ್ತಿನಲ್ಲಿ ಕೈಗಾರಿಕಾ ಸಂಬಂಧಗಳ ಮಸೂದೆ 2019 ಅನ್ನು ಪ್ರಸ್ತಾಪಿಸಲು, ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯ ಕೇಂದ್ರ ಸಚಿವ ಸಂಪುಟ ಅನುಮೋದನೆ ನೀಡಿದೆ.
ಲಾಭಗಳು:
- ಇಬ್ಬರು ಸದಸ್ಯರ ನ್ಯಾಯ ಮಂಡಳಿಯನ್ನು ಸ್ಥಾಪಿಸುವುದರ  ಮೂಲಕ ಕೆಲವು ಪ್ರಮುಖ ಪ್ರಕರಣಗಳಲ್ಲಿ ಜಂಟಿಯಾಗಿ ತೀರ್ಪು ನೀಡುವುದು ಮತ್ತು ಇನ್ನುಳಿದ ಪ್ರಕರಣಗಳನ್ನು ಓರ್ವ ಸದಸ್ಯನಿಂದ ತೀರ್ಮಾನಿಸಲಾಗುವುದು ಎಂಬ ಪರಿಕಲ್ಪನೆಯ ಪರಿಚಯ.
- ನಿರ್ಗಮನ ನಿಬಂಧನೆಗಳನ್ನು ಸಡಿಲಗೊಳಿಸುವ  ಇದಕ್ಕಾಗಿ, ಮಿತಿಯನ್ನು ನಿಗದಿ ಪಡಿಸಲು ಸರ್ಕಾರದ ಪೂರ್ವಾನುಮತಿಗಾಗಿ 100 ಉದ್ಯೋಗಿಗಳಿಗೆ ಎಂಬುದನ್ನು ಬದಿಲಿಸದೇ ಹಾಗೇ ಉಳಿಸಿಕೊಳ್ಳಲಾಗಿದೆ. ಆದರೆ, ಅಧಿಸೂಚನೆಯ ಮೂಲಕ ಅಂಥ ಉದ್ಯೋಗಿಗಳ ಸಂಖ್ಯೆಯನ್ನು ಬದಲಾಯಿಸುವ ಅವಕಾಶವನ್ನು ಇದರಲ್ಲಿ ಸೇರಿಸಲಾಗಿದೆ.
- ಕೌಶಲ್ಯ ನವೀಕರಣದ ನಿಧಿಯನ್ನು, ನಿಗದಿತ ಕ್ರಮಗಳಿಗೆ ಅನುಸಾರ ಕಾರ್ಮಿಕರಿಗಾಗಿ ಬಳಸತಕ್ಕದ್ದು.
- ಸ್ಥಿರ ಅವಧಿಯ ಉದ್ಯೋಗ ವ್ಯಾಖ್ಯೆ ಎಂಬುದು ಯಾವುದೇ ಸೂವನಾ ಅವಧಿಗೆ ಅವಕಾಶ ನೀಡುವುದಿಲ್ಲ ಹಾಗೂ ಉದ್ಯೋಗ ಹಿಂಪಡೆದುದರ ಮೇಲಿನ ಪರಿಹಾರ ಪಾವತಿಯಿಂದ ಹೊರೆತುಪಡಿಸಲಾಗಿದೆ.
- ಜುಲ್ಮಾನೆಯನ್ನು ದಂಡದ ರೂಪದಲ್ಲಿ ವಿಧಿಸಿದ ವ್ಯಾಜ್ಯೆಗಳ ಪರಿಹಾರದ ಅಧಿಕಾರವನ್ನು ಸರ್ಕಾರಿ ಅಧಿಕಾರಿಗಳಿಗೆ ನೀಡುವುದು ಆ ಮೂಲಕ ನ್ಯಾಯಮಂಡಳಿಯ ಮೇಲಿನ ಹೊರೆಯನ್ನು ತಗ್ಗಿಸುವುದು.
ಹಿನ್ನೆಲೆ:
ಕೈಗಾರಿಕಾ ಸಂಬಂಧಗಳ ಕರಡು ಸಂಕೇತವನ್ನು ಕೇಂದ್ರ ಕಾರ್ಮಿಕ ಕಾಯ್ದೆಗಳ ಮೂರು ಅಂಶಗಳಾದ ಸಂಯೋಜನೆ, ಸರಳೀಕರಣ ಮತ್ತು ತರ್ಕಬದ್ಧಗೊಳಿಸುವಿಕೆಯನ್ನು ಅಳವಡಿಸಿಕೊಳ್ಳುವ ಮೂಲಕ ಸಿದ್ಧಪಡಿಸಲಾಗಿದೆ:
i. ಟ್ರೇಡ್ ಯೂನಿಯನ್ ಆಕ್ಟ್, 1926
ii. ಕೈಗಾರಿಕಾ ಉದ್ಯೋಗ  ಕಾಯ್ದೆ, 1946
iii. ಕೈಗಾರಿಕಾ ವಿವಾದ ಕಾಯ್ದೆ, 1947
ಪ್ರಧಾನ ಮಂತ್ರಿಯವರ ಕಛೇರಿ
ಪ್ರಧಾನಿ ಶ್ರೀ ನರೇಂದ್ರ ಮೋದಿ ಮತ್ತು ಪ್ರಜಾ ಗಣರಾಜ್ಯ ಬಾಂಗ್ಲಾದೇಶದ ಪ್ರಧಾನಮಂತ್ರಿ ಘನತೆವೆತ್ತ ಶೇಖ್ ಹಸೀನಾ ನಡುವೆ ದೂರವಾಣಿ ಮಾತುಕತೆ
ಪ್ರಧಾನಿ ಶ್ರೀ ನರೇಂದ್ರ ಮೋದಿ ಮತ್ತು ಪ್ರಜಾ ಗಣರಾಜ್ಯ ಬಾಂಗ್ಲಾದೇಶದ ಪ್ರಧಾನಮಂತ್ರಿ ಘನತೆವೆತ್ತ ಶೇಖ್ ಹಸೀನಾ ನಡುವೆ ದೂರವಾಣಿ ಮಾತುಕತೆ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಇಂದು ಪ್ರಜಾ ಗಣರಾಜ್ಯ ಬಾಂಗ್ಲಾದೇಶದ ಪ್ರಧಾನಮಂತ್ರಿ ಘನತೆವೆತ್ತ ಶೇಖ್ ಹಸೀನಾ ಅವರೊಂದಿಗೆ ದೂರವಾಣಿಯಲ್ಲಿ ಮಾತುಕತೆ ನಡೆಸಿದರು.
ಪ್ರಧಾನಮಂತ್ರಿ ಮೋದಿ ಅವರು, ಭಾರತದ ಜನತೆಯ ಪರವಾಗಿ ಹಾಗೂ ವೈಯಕ್ತಿಕವಾಗಿ ಪ್ರಧಾನಮಂತ್ರಿ ಶೇಖ್ ಹಸೀನಾ ಮತ್ತು ಬಾಂಗ್ಲಾದೇಶದ ಪ್ರಜೆಗಳಿಗೆ ಪವಿತ್ರ ಮಾಸ ರಂಜಾನ್ ನ ಶುಭಾಶಯಗಳನ್ನು ಸಲ್ಲಿಸಿದರು.
ಇಬ್ಬರೂ ನಾಯಕರು ಕೋವಿಡ್ -19 ಮಹಾಮಾರಿಯ ಹಿನ್ನೆಲೆಯಲ್ಲಿ ಪ್ರಾದೇಶಿಕ ಪರಿಸ್ಥಿತಿಯ ಬಗ್ಗೆ ಚರ್ಚಿಸಿದರು, ತಮ್ಮ ತಮ್ಮ ರಾಷ್ಟ್ರಗಳಲ್ಲಿ ಇದರ ಪರಿಣಾಮ ತಗ್ಗಿಸಲು ಕೈಗೊಂಡಿರುವ ಕ್ರಮಗಳ ಬಗ್ಗೆ ಪರಸ್ಪರ ವಿವರ ನೀಡಿದರು.
ಸಾರ್ಕ್ ರಾಷ್ಟ್ರಗಳ ನಾಯಕರುಗಳ ನಡುವೆ ಮಾರ್ಚ್ 15ರಂದು ಒಪ್ಪಿಗೆಯಾದ ವಿಶೇಷ ವ್ಯವಸ್ಥೆಯ ಅನುಷ್ಠಾನದಲ್ಲಿನ ಪ್ರಗತಿಯ ಬಗ್ಗೆ ಇಬ್ಬರೂ ನಾಯಕರು ಸಂತಸ ವ್ಯಕ್ತಪಡಿಸಿದರು. ಪ್ರಧಾನಮಂತ್ರಿ ಮೋದಿ ಅವರು ಸಾರ್ಕ್ ಕೋವಿಡ್ 19 ತುರ್ತು ನಿಧಿಗೆ 1.5 ದಶಲಕ್ಷ ಅಮೆರಿಕನ್ ಡಾಲರ್ ಕೊಡುಗೆ ನೀಡಿರುವುದಕ್ಕಾಗಿ ಪ್ರಧಾನಮಂತ್ರಿ ಶೇಖ್ ಹಸೀನಾ ಅವರಿಗೆ ಧನ್ಯವಾದ ಅರ್ಪಿಸಿದರು.
ಪ್ರಧಾನಮಂತ್ರಿ ಶೇಖ್ ಹಸೀನಾ ಅವರು, ವಲಯದಲ್ಲಿ ಕೋವಿಡ್ 19 ನಿಗ್ರಹದ ಸಂಯೋಜಿತ ಪ್ರಯತ್ನಗಳ ನಾಯಕತ್ವ ವಹಿಸಿರುವುದಕ್ಕಾಗಿ ಮತ್ತು ಬಾಂಗ್ಲಾದೇಶಕ್ಕೆ ಸಾಮರ್ಥ್ಯ ವರ್ಧನೆ ಮತ್ತು ವೈದ್ಯಕೀಯ ಪೂರೈಕೆಗಳೆರಡರ ನೆರವು ನೀಡಿರುವುದಕ್ಕಾಗಿ ಪ್ರಧಾನಮಂತ್ರಿ ಮೋದಿ ಅವರಿಗೆ ಧನ್ಯವಾದ ಅರ್ಪಿಸಿದರು.
ಇಬ್ಬರೂ ನಾಯಕರು ರಸ್ತೆ, ರೈಲು ಮತ್ತು ಒಳನಾಡ ಜಲ ಸಾರಿಗೆ ಹಾಗೂ ವಾಯು ಮಾರ್ಗದಲ್ಲಿ ಅತ್ಯಾವಶ್ಯಕ ವಸ್ತುಗಳ ನಿರಂತರ ಪೂರೈಕೆಗೆ ಸಂತೃಪ್ತಿ ವ್ಯಕ್ತಪಡಿಸಿದರು. ಪ್ರಧಾನಮಂತ್ರಿ ಮೋದಿ ಅವರು, ಇತಿಹಾಸ, ಸಂಸ್ಕೃತಿ, ಭಾಷೆ ಮತ್ತು ಭ್ರಾತೃತ್ವದ ಹಂಚಿಕೆಯ ಬಾಂಧವ್ಯಗಳನ್ನು ಸ್ಮರಿಸಿ, ದ್ವಿಪಕ್ಷೀಯ ಸಂಬಂಧಗಳ ಅತ್ಯುತ್ತಮ ಸ್ಥಿತಿಯ ಬಗ್ಗೆ ತೃಪ್ತಿಯನ್ನು ವ್ಯಕ್ತಪಡಿಸಿದರು, ಮತ್ತು ಕೋವಿಡ್-19 ಪ್ರಸರಣವನ್ನು ತಗ್ಗಿಸಲು ಮತ್ತು ಸಾಂಕ್ರಾಮಿಕ ರೋಗದಿಂದ ಎದುರಾಗಿರುವ ಆರೋಗ್ಯ ಮತ್ತು ಆರ್ಥಿಕ ಪರಿಣಾಮವನ್ನು ತಗ್ಗಿಸುವಲ್ಲಿ ಬಾಂಗ್ಲಾದೇಶಕ್ಕೆ ನೆರವಾಗಲು ಭಾರತದ ಸಿದ್ಧತೆಯನ್ನು ಖಚಿತಪಡಿಸಿದರು.
ಪ್ರಧಾನಮಂತ್ರಿಯವರು ಐತಿಹಾಸಿಕ ಮುಜಿಬ್ ಬರ್ಶೋದಲ್ಲಿ ಬಾಂಗ್ಲಾದೇಶದ ಸ್ನೇಹಪರ ಜನರ ಮತ್ತು ಪ್ರಧಾನಮಂತ್ರಿ ಶೇಖ್ ಹಸೀನಾ ಅವರ ಉತ್ತಮ ಆರೋಗ್ಯ ಮತ್ತು ಕ್ಷೇಮಕ್ಕಾಗಿ ಶುಭ ಹಾರೈಸಿದರು.
ಸಂಪುಟ
ವೈಮಾನಿಕ ಪ್ರಯಾಣಿಕರ ರೋಪ್ ವೇ ವ್ಯವಸ್ಥೆ ಅಭಿವೃದ್ಧಿಗಾಗಿ ಉತ್ತರಾಖಂಡ್ ಸರ್ಕಾರಕ್ಕೆ ಐಟಿಬಿಪಿ ಭೂಮಿ ವರ್ಗಾವಣೆಗೆ ಸಚಿವ ಸಂಪುಟ ಅನುಮೋದನೆ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆ ಮಸ್ಸೂರಿಯಲ್ಲಿರುವ ಇಂಡೋ ಟಿಬೇಟಿಯನ್ ಗಡಿ ಪೊಲೀಸ್ ಗೆ ಸೇರಿದ 1500 ಚದರ ಮೀಟರ್ ಭೂಮಿಯನ್ನು ಉತ್ತರಾಖಂಡ್ ಸರ್ಕಾರಕ್ಕೆ ತನ್ನ ಮೂಲಸೌಕರ್ಯ ಯೋಜನೆಗೆ ಅಂದರೆ ಡೆಹ್ರಾಡೂನ್ ಮತ್ತು ಮಸ್ಸೂರಿ ನಡುವೆ ‘ವೈಮಾನಿಕ ಪ್ರಯಾಣಿಕರ ರೋಪ್ ವೇ ವ್ಯವಸ್ಥೆ’ ಅಭಿವೃದ್ಧಿಗಾಗಿ ವರ್ಗಾವಣೆ ಮಾಡಲು ಅನುಮೋದನೆ ನೀಡಿದೆ.
ಸಾರ್ವಜನಿಕ ಖಾಸಗಿ ಸಹಭಾಗಿತ್ವದಲ್ಲಿ ಡೆಹ್ರಾಡೂನ್ ನ ಪುರ್ಕುಲ್ ಗಾಂವ್  ಮತ್ತು ಮಸ್ಸೂರಿಯ ಲೈಬ್ರರಿ  ನಡುವೆ 5580 ಮೀಟರ್ ಉದ್ದದ ಉದ್ದೇಶಿತ ರೋಪ್ ವೇ ಮೋನೋ ಕೇಬಲ್ ರೋಪ್ ವೇ ಆಗಿದ್ದು, ಅದನ್ನು ಅಂದಾಜು ವೆಚ್ಚ 285 ಕೋಟಿ ರೂ.ಗಳಲ್ಲಿ ನಿರ್ಮಿಸಲಾಗುತ್ತಿದೆ, ಇದು ಪ್ರತಿ ಗಂಟೆಗೆ ಪ್ರತಿದಿಕ್ಕಿನಿಂದ 1 ಸಾವಿರ ಜನರನ್ನು ಹೊತ್ತೊಯ್ಯಲಿದೆ. ಇದರಿಂದಾಗಿ ಡೆಹ್ರಾಡೂನ್ ಮತ್ತು ಮಸ್ಸೂರಿ ನಡುವೆ ರಸ್ತೆ ಮೇಲಿನ ವಾಹನ ದಟ್ಟಣೆಯನ್ನು ಗಣನೀಯವಾಗಿ ತಗ್ಗಿಸಲಿದೆ.
ಅಲ್ಲದೆ, ಈ ಯೋಜನೆಯಿಂದ 350 ಮಂದಿಗೆ ಪ್ರತ್ಯಕ್ಷ ಉದ್ಯೋಗ ಮತ್ತು 1500ಕ್ಕೂ ಅಧಿಕ ಮಂದಿಗೆ ಪರೋಕ್ಷ ಉದ್ಯೋಗಾವಕಾಶಗಳನ್ನು ಸೃಷ್ಟಿಸಲಿದೆ. ಯೋಜನೆ ಪೂರ್ಣಗೊಂಡ ನಂತರ, ರೋಪ್ ವೇ ಪ್ರವಾಸಿಗರಿಗೆ ಭಾರಿ ಆಕರ್ಷಣೆಯಾಗುವುದರ ಜೊತೆಗೆ ರಾಜ್ಯದಲ್ಲಿ ಪ್ರವಾಸೋದ್ಯಮಕ್ಕೆ ಹೆಚ್ಚಿನ ಉತ್ತೇಜನ ದೊರಕಲಿದೆ ಮತ್ತು ಪ್ರವಾಸೋದ್ಯಮ ವಲಯದಲ್ಲಿ ಹೆಚ್ಚಿನ ಉದ್ಯೋಗಾವಕಾಶಗಳು ಸೃಷ್ಟಿಯಾಗಲಿವೆ.
ಪ್ರಧಾನ ಮಂತ್ರಿಯವರ ಕಛೇರಿ
ಜೂನ್ 21 ರ 9 ನೇ ಅಂತರರಾಷ್ಟ್ರೀಯ ಯೋಗ ದಿನವನ್ನು ನಾಗರಿಕರಿಗೆ ನೆನಪಿಸಿದ ಪ್ರಧಾನಮಂತ್ರಿ
ಜೂನ್ 21 ರ 9 ನೇ ಅಂತರರಾಷ್ಟ್ರೀಯ ಯೋಗ ದಿನವನ್ನು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ನಾಗರಿಕರಿಗೆ ನೆನಪಿಸಿದ್ದಾರೆ. ನಮ್ಮ ಮಾನಸಿಕ ಮತ್ತು ದೈಹಿಕ ಯೋಗಕ್ಷೇಮಕ್ಕಾಗಿ ಪ್ರಾಚೀನ ಅಭ್ಯಾಸದ ಆಚರಣೆಗೆ ನಾವು ಸಜ್ಜುಗೊಳ್ಳೋಣ ಮತ್ತು ಸಂಭ್ರಮಿಸೋಣ ಎಂದು ಶ್ರೀ ನರೇಂದ್ರ ಮೋದಿ ಹೇಳಿದ್ದಾರೆ.
ಆಯುಷ್ ಸಚಿವಾಲಯದ ಟ್ವೀಟ್ ಗೆ ಪ್ರತಿಕ್ರಿಯೆ ನೀಡಿರುವ ಪ್ರಧಾನಮಂತ್ರಿ,
“ಅಂತರರಾಷ್ಟ್ರೀಯ ಯೋಗ ದಿನಕ್ಕಾಗಿ ಇನ್ನು ಕೇವಲ ಮೂರು ವಾರಗಳು ಬಾಕಿ ಉಳಿದಿವೆ!
ನಮ್ಮ ಮಾನಸಿಕ ಮತ್ತು ದೈಹಿಕ ಯೋಗಕ್ಷೇಮಕ್ಕಾಗಿ ಪ್ರಾಚೀನ ಅಭ್ಯಾಸದ ಆಚರಣೆಗೆ ನಾವು ಸಜ್ಜುಗೊಳ್ಳೋಣ ಮತ್ತು ಸಂಭ್ರಮಿಸೋಣ. ಆರೋಗ್ಯಕರ ಮತ್ತು ಸಂತಸದಾಯಕ ಸಮಾಜವನ್ನು ನಿರ್ಮಿಸೋಣ” ಎಂದು ಹೇಳಿದ್ದಾರೆ.
ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವಾಲಯ
ಆಮ್ಲಜನಕ ಸಿಲಿಂಡರ್ಗಳು ಮತ್ತು ಕ್ರಯೋಜೆನಿಕ್ ಟ್ಯಾಂಕರುಗಳ/ ಕಂಟೇನರ್ಗಳ ಆಮದಿಗೆ ಕಾರ್ಯವಿಧಾನ ಸರಳೀಕರಣ
ಪೆಟ್ರೋಲಿಯಂ ಮತ್ತು ಸ್ಫೋಟಕ ಸುರಕ್ಷತಾ ಸಂಸ್ಥೆಯು  ಆಕ್ಸಿಜನ್ ಸಿಲಿಂಡರ್ಗಳು ಮತ್ತು ಕ್ರಯೋಜೆನಿಕ್ ಟ್ಯಾಂಕರುಗಳು/ ಕಂಟೇನರ್ಗಳನ್ನು ಆಮದು ಮಾಡಿಕೊಳ್ಳಲು ಪ್ರಸ್ತುತ ಇರುವ ಜಾಗತಿಕ ತಯಾರಕರ ನೋಂದಣಿ ಮತ್ತು ಅನುಮೋದನೆಯ ಕಾರ್ಯವಿಧಾನವನ್ನು ಭಾರತ ಸರಕಾರ ಮರುಪರಿಶೀಲನೆ ಮಾಡಿದೆ. ಕೋವಿಡ್ ಸಾಂಕ್ರಾಮಿಕದ ಹಿನ್ನೆಲೆಯಲ್ಲಿ, ಅಂತಹ ನೋಂದಣಿ ಮತ್ತು ಅನುಮೋದನೆ ನೀಡುವ ಮೊದಲು ʻಪಿಇಎಸ್ಒʼ ಜಾಗತಿಕ ತಯಾರಕರ ಉತ್ಪಾದನಾ ಘಟಕಗಳ ಭೌತಿಕ ತಪಾಸಣೆಯನ್ನು ನಡೆಸಲು ಸಾಧ್ಯವಿಲ್ಲ. ಈಗ ತಯಾರಕರು ಐಎಸ್ಒ ಪ್ರಮಾಣಪತ್ರ; ಸಿಲಿಂಡರ್ಗಳು/ ಟ್ಯಾಂಕರುಗಳು/ ಕಂಟೇನರ್ಗಳು, ಅವುಗಳ ನಿರ್ದಿಷ್ಟತೆಗಳು, ರೇಖಾಚಿತ್ರಗಳು ಮತ್ತು ಬ್ಯಾಚ್ ಸಂಖ್ಯೆಗಳ ಪಟ್ಟಿ; ಹೈಡ್ರೋ ಟೆಸ್ಟ್ ಸರ್ಟಿಫಿಕೇಟ್ ಮತ್ತು ಥರ್ಡ್ ಪಾರ್ಟಿ ತಪಾಸಣಾ ಪ್ರಮಾಣಪತ್ರ ಸೇರದಂತೆ ವಿವರಗಳನ್ನು ಸಲ್ಲಿಕೆ ಮಾಡಿದ ಕೂಡಲೇ ಯಾವುದೇ ವಿಳಂಬವಿಲ್ಲದೆ ಆನ್ಲೈನ್ನಲ್ಲೇ ಅಂತಹ ಅನುಮೋದನೆಗಳನ್ನು ನೀಡಲಾಗುತ್ತದೆ. ಈ ಸಂಬಂಧ ಯಾವುದೇ ರೀತಿಯ ಸ್ಪಷ್ಟೀಕರಣ ಅಗತ್ಯವಾದಲ್ಲಿ, ʻಪಿಇಎಸ್ಒʼದ ʻಸ್ಫೋಟಕಗಳ ನಿಯಂತ್ರಕ ಅಧಿಕಾರಿ ಶ್ರೀ ಎಸ್.ಡಿ. ಮಿಶ್ರಾ  ಮತ್ತು ʻಪಿಇಎಸ್ಒʼದ ಸ್ಫೋಟಕಗಳ ನಿಯಂತ್ರಕ ಅಧಿಕಾರಿ ಡಾ. ಎಸ್.ಕೆ.ಸಿಂಗ್  ಅವರನ್ನು ಸಂಪರ್ಕಿಸಬಹುದು.
ಕಲ್ಲಿದ್ದಲು ಸಚಿವಾಲಯ
ಕುರಲೊಯ್  ಉತ್ತರ ಕಲ್ಲಿದ್ದಲು ಗಣಿಯ ಮೊದಲ ಹಂತದ ಹರಾಜು ಯಶಸ್ವಿ
ಗಣಿ ಮತ್ತು ಖನಿಜ ಅಭಿವೃದ್ಧಿ ಮತ್ತು ನಿಯಂತ್ರಣ ಕಾಯಿದೆ-1957 ಅಡಿ 2ನೇ ಪ್ರಯತ್ನದಲ್ಲಿ ನಡೆದ ಯಶಸ್ವೀ ಹರಾಜು ಪ್ರಕ್ರಿಯೆ
ಕಲ್ಲಿದ್ದಲು ಸಚಿವಾಲಯದ ನಾಮನಿರ್ದೇಶಿತ ಪ್ರಾಧಿಕಾರವು ಮೊದಲ ಹಂತದಲ್ಲಿ 38 ಕಲ್ಲಿದ್ದಲು ಗಣಿಗಳಲ್ಲಿರುವ ಕಲ್ಲಿದ್ದಲು ಮಾರಾಟದ ಹರಾಜು ಪ್ರಕ್ರಿಯೆಯನ್ನು ಯಶಸ್ವಿಯಾಗಿ ನಡೆಸಿದೆ.
ಗಣಿ ಮತ್ತು ಖನಿಜ ಅಭಿವೃದ್ಧಿ ಮತ್ತು ನಿಯಂತ್ರಣ ಕಾಯಿದೆ-1957ರ ಕಲ್ಲಿದ್ದಲು ಗಣಿಗಳು ಕಾಯಿದೆ-2015ರ ಅಡಿ ನಡೆದ ಮೊದಲ ಹಂತದ ಹರಾಜು ಪ್ರಕ್ರಿಯೆಯ 11ನೇ ಭಾಗದಲ್ಲಿ 38 ಕಲ್ಲಿದ್ದಲು ಗಣಿಗಳ ಪೈಕಿ 19 ಗಣಿಗಳ ಕಲ್ಲಿದ್ದಲು ಮಾರಾಟದ ಯಶಸ್ವಿ ಹರಾಜು ಪ್ರಕ್ರಿಯೆ ನಡೆಸಲಾಗಿದೆ.
ಇನ್ನುಳಿದ ಗಣಿಗಳ ಪೈಕಿ 4 ಗಣಿಗಳು ಮೊದಲ ಪ್ರಯತ್ನದಲ್ಲೇ ಒಂದೇ ಬಾರಿಗೆ ಹರಾಜಾದವು. ಆದರೆ, ಗಣಿ ಸಚಿವಾಲಯವು ಅವುಗಳನ್ನು 2ನೇ ಪ್ರಯತ್ನದಲ್ಲಿ ಮರುಹರಾಜು ನಡೆಸಿತು. ಮೊದಲ ಪ್ರಯತ್ನದಲ್ಲಿ ಬಂದ ಅತ್ಯಧಿಕ ಆರಂಭಿಕ ಹರಾಜು ಬೆಲೆಯನ್ನೇ ನಿಗದಿಪಡಿಸಿತು. ಮೊದಲ ಪ್ರಯತ್ನದಲ್ಲಿದ್ದ ಷರತ್ತು ಮತ್ತು ನಿಬಂಧನೆಗಳನ್ನೇ ಮುಂದುವರಿಸಿತು. ಎರಡನೇ ಪ್ರಯತ್ನದಲ್ಲಿ 4 ಗಣಿಗಳ ಪೈಕಿ, ಕುರಲಾಯ್  ಉತ್ತರ ಗಣಿಯನ್ನು ವೇದಾಂತ ಲಿಮಿಟೆಡ್ ಕಂಪನಿಯು ಯಶಸ್ವೀ ಹರಾಜು ಪ್ರಕ್ರಿಯೆ ನಡೆಸಿದೆ.
ಕುರಲಾಯ್  ಉತ್ತರ ಗಣಿಯ ಯಶಸ್ವೀ ಹರಾಜಿನೊಂದಿಗೆ, ಮೊದಲ ಭಾಗದಲ್ಲಿ 38 ಗಣಿಗಳ ಪೈಕಿ 20 ಗಣಿಗಳ ಯಶಸ್ವೀ ಹರಾಜು ಪ್ರಕ್ರಿಯೆ ಪೂರ್ಣಗೊಂಡಿದೆ. ಇದರೊಂದಿಗೆ ಮೊದಲ ಸುತ್ತಿನಲ್ಲಿ 52.63% ಹರಾಜು ಪೂರ್ಣಗೊಂಡಂತಾಗಿದೆ.
ಒಡಿಶಾದಲ್ಲಿರುವ ಕುರಲೊಯ್ ಉತ್ತರ ಗಣಿಯು ಬೃಹತ್ ಕಲ್ಲಿದ್ದಲು ಉತ್ಪಾದನಾ ಘಟಕವಾಗಿದೆ. ಇದು ವಾರ್ಷಿಕ 8 ಮೆಟ್ರಿಕ್ ಟನ್ ಕಲ್ಲಿದ್ದಲು ಉತ್ಪಾದಿಸುವ ಸಾಮರ್ಥ್ಯ ಹೊಂದಿರುವ ಗಣಿಯಾಗಿದೆ. ಈ ಗಣಿಯು ವಾರ್ಷಿಕ 763 ಕೋಟಿ ರೂ. ಆದಾಯ ಸೃಷ್ಟಿಸುವ ಬೃಹತ್ ಘಟಕವಾಗಿದೆ ಮತ್ತು 10 ಸಾವಿರಕ್ಕಿಂತ ಹೆಚ್ಚಿನ ಜನರಿಗೆ ಉದ್ಯೋಗ ನೀಡುತ್ತಿದೆ.
ಗಣಿ ಸಚಿವಾಲಯ
2023 ರ ಏಪ್ರಿಲ್ ನಲ್ಲಿ ಖನಿಜಗಳ ಉತ್ಪಾದನೆ 5.1 % ಕ್ಕೆ ಏರಿಕೆ
ಪ್ರಮುಖ 9 ಖನಿಜಗಳ ಉತ್ಪಾದನೆಯಲ್ಲಿ ಸಕಾರಾತ್ಮಕ ಬೆಳವಣಿಗೆ
ಗಣಿಗಾರಿಕೆ ಮತ್ತು ಕಲ್ಲು ಗಣಿಗಾರಿಕೆ ವಲಯದ ಖನಿಜ ಉತ್ಪಾದನೆಯ ಸೂಚ್ಯಂಕ 2023 ರ ಏಪ್ರಿಲ್ ತಿಂಗಳಲ್ಲಿ  122.5 ರಷ್ಟಿದ್ದು, ಇದು 2022 ರ ಏಪ್ರಿಲ್ ತಿಂಗಳಿಗೆ ಹೋಲಿಸಿದರೆ 5.1 % ರಷ್ಟು ಹೆಚ್ಚಾಗಿದೆ. ಇಂಡಿಯನ್ ಬ್ಯೂರೋ ಆಫ್ ಮೈನ್ಸ್ ನ [ಐಬಿಎಂ] ತಾತ್ಕಾಲಿಕ ಅಂಕಿ ಅಂಶಗಳ ಪ್ರಕಾರ, 2022 – 23 ನೇ ಸಾಲಿನ ಏಪ್ರಿಲ್ ನಿಂದ ಏಪ್ರಿಲ್ ವರೆಗಿನ ಅವಧಿಯ ಸಂಚಿತ ಬೆಳವಣಿಗೆ ಹಿಂದಿನ ವರ್ಷದ ಇದೇ ಅವಧಿಗೆ ಹೋಲಿಸಿದರೆ ಶೇ 5.8 ರಷ್ಟಿದೆ.
2023 ರ ಏಪ್ರಿಲ್ ನಲ್ಲಿ ಪ್ರಮುಖ ಖನಿಜಗಳ ಉತ್ಪಾದನೆ ಈ ರೀತಿ ಇದೆ; ಕಲ್ಲಿದ್ದಲು 731 ಲಕ್ಷ ಟನ್ ಗಳು, ಲಿಗ್ನೈಟ್ 32 ಲಕ್ಷ ಟನ್ ಗಳು, ನೈಸರ್ಗಿಕ ಅನಿಲ [ಬಳಕೆಯಾಗಿದೆ] 2671 ದಶಲಕ್ಷ ಕ್ಯೂಬಿಕ್ ಮೀಟರ್, ಪೆಟ್ರೋಲಿಯಂ [ಕಚ್ಚಾ] 24 ಲಕ್ಷ ಟನ್ ಗಳು, ಕಬ್ಬಿಣದ ಅದಿರು 247 ಲಕ್ಷ ಟನ್ ಗಳು, ಸುಣ್ಣದ ಕಲ್ಲು 386 ಲಕ್ಷ ಟನ್ ಗಳು ಮತ್ತು ಬಾಕ್ಸೈಟ್ 1562000, ಕ್ರೋಮೈಟ್ 273000, ಕಾಪರ್ ಕಾನ್ 9000, ಲೀಡ್ ಕಾನ್, 29000, ಮ್ಯಾಂಗನೀಸ್ ಅದಿರು 265000, ಝಿಂಕ್ ಕಾನ್ 0000, ಪ್ರೋಸ್ಪೈಟ್ 162000, ಮ್ಯಾಗ್ನಸೈಟ್ 10000 ಟನ್ ಗಳು, ಚಿನ್ನ 102 ಕೆ.ಜಿ ಮತ್ತು ವಜ್ರ 2 ಕ್ಯಾರೆಟ್ ನಷ್ಟು.
2022 ರ ಏಪ್ರಿಲ್ ಗೆ ಹೋಲಿಸಿದರೆ 2023 ರ ಏಪ್ರಿಲ್ ನಲ್ಲಿ ಪ್ರಮುಖ ಖನಿಜ ಉತ್ಪನ್ನಗಳ ಉತ್ಪಾದನೆಯಲ್ಲಿ ಏರಿಕೆಯಾಗಿದೆ. ಅವುಗಳೆಂದರೆ
ಪ್ರೋಸ್ಪರೈಟ್ , ಮ್ಯಾಗ್ನಸೈಟ್ , ಕಬ್ಬಿಣದ ಅದಿರು , ಸುಣ್ಣದ ಕಲ್ಲು , ತಾಮ್ರ , ಕಾಪರ್ ಕಾನ್ ., ಕಲ್ಲಿದ್ದಲು , ಮ್ಯಾಂಗನೀಸ್ ಅದಿರು  ಮತ್ತು ಝಿಂಕ್ ಕಾನ್. ಇತರೆ ಪ್ರಮುಖ ಅದಿರುಗಳು ಸಕಾರಾತ್ಮಕ ಬೆಳವಣಿಗೆ ದಾಖಲಿಸಿವೆ. ಅವುಗಳೆಂದರೆ ಪೆಟ್ರೋಲಿಯಂ [ಕಚ್ಚಾ] , ನೈಸರ್ಗಿಕ ಅನಿಲ  ,ಚಿನ್ನ , ಲಿಗ್ನೈಟ್ , ಬಾಕ್ಸೈಟ್  ಮತ್ತು ಕ್ರೋಮೈಟ್ .
ಪ್ರಧಾನ ಮಂತ್ರಿಯವರ ಕಛೇರಿ
ಗುಜರಾತಿನ ಜಾಮ್ ನಗರಕ್ಕೆ ಪ್ರಧಾನಮಂತ್ರಿ ಭೇಟಿ
ಗುಜರಾತಿನ ಜಾಮ್ ನಗರಕ್ಕೆ ಪ್ರಧಾನಮಂತ್ರಿ ಭೇಟಿ
ಗುರು ಗೋವಿಂದ ಸಿಂಗ್ ಆಸ್ಪತ್ರೆಯ ನೂತನ ಕಟ್ಟಡ ಲೋಕಾರ್ಪಣೆ
ಬಾಂದ್ರಾ-ಜಾಮ್ ನಗರ ಹಂಸಫರ್ ಎಕ್ಸ್ ಪ್ರೆಸ್ ಗೆ ಹಸಿರು ನಿಶಾನೆ.
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಇಂದು ಗುಜರಾತಿನ ಜಾಮ್ ನಗರದಲ್ಲಿ ಬಾಂದ್ರಾ-ಜಾಮ್ ನಗರ ಹಂಸಫರ್ ಎಕ್ಸ್ ಪ್ರೆಸ್ ರೈಲಿಗೆ ಹಸಿರು ನಿಶಾನೆ ತೋರಿದರು. ಅವರು 750 ಹಾಸಿಗೆಗಳ ಗುರು ಗೋವಿಂದ ಸಿಂಗ್ ಆಸ್ಪತ್ರೆಯ ವಿಸ್ತರಿತ ಕಟ್ಟಡವನ್ನು ರಾಷ್ಟ್ರಕ್ಕೆ ಸಮರ್ಪಿಸಿದರು ಮತ್ತು ವಿವಿಧ ಎಸ್.ಎ.ಯು.ಎನ್.ಐ. ಯೋಜನೆಗಳನ್ನು ಅನಾವರಣಗೊಳಿಸಿದರು. ಅವರು ಜಾಮ್ ನಗರದಲ್ಲಿ ಆಜಿ-3 ಯಿಂದ ಖಿಜಾಡಿಯಾ ನಡುವಣ 51 ಕಿಲೋ ಮೀಟರ್ ಉದ್ದದ ಪೈಪ್ ಲೈನ್ ಸಹಿತ ವಿವಿಧ ಅಭಿವೃದ್ದಿ ಯೋಜನೆಗಳನ್ನು ಆರಂಭಗೊಳಿಸಿದರು.
ಬೃಹತ್ ಸಭೆಯನ್ನುದ್ದೇಶಿಸಿ ಮಾತನಾಡಿದ ಪ್ರಧಾನಮಂತ್ರಿ ಅವರು ನೀರಿನ ಕೊರತೆಯ ಸಮಸ್ಯೆಯನ್ನು ಗುಜರಾತ್ ಸರಕಾರ ಕಳೆದ ಕೆಲವು ದಶಕಗಳ ಕಠಿಣ ದುಡಿಮೆ ಮತ್ತು ದೃಢ ನಿರ್ಧಾರದಿಂದ ಪರಿಹರಿಸಿರುವುದನ್ನು ಪ್ರಸ್ತಾಪಿಸಿದರು. ಈ ನಿಟ್ಟಿನಲ್ಲಿ ಅವರು ಗುಜರಾತಿನಲ್ಲಿ ‘ಟ್ಯಾಂಕರ್ ರಾಜ್’ ಗೆ ಅವಕಾಶ ಕೊಡದಿರುವ ತಮ್ಮ ನಿರ್ಧಾರವನ್ನು ಉಲ್ಲೇಖಿಸಿದರಲ್ಲದೆ ಸರ್ದಾರ್ ಸರೋವರ ಅಣೆಕಟ್ಟು ಹೇಗೆ ಗುಜರಾತಿನ ಜನತೆಗೆ ಪರಿಹಾರ ಒದಗಿಸಿಕೊಟ್ಟಿದೆ ಎಂಬುದನ್ನೂ ವಿವರಿಸಿದರು. ವರ್ತಮಾನದ ಮತ್ತು ಭವಿಷ್ಯದ ತಲೆಮಾರಿಗಾಗಿ ಪ್ರತೀ ಹನಿ ನೀರನ್ನೂ ಸಂರಕ್ಷಿಸಿಡುವಂತೆ ಅವರು ನಾಗರಿಕರಿಗೆ ಮನವಿ ಮಾಡಿದರು.
ಗುಜರಾತಿನ ಆರೋಗ್ಯ ಕ್ಷೇತ್ರದಲ್ಲಿ ನಡೆದ ಕ್ರಾಂತಿಯನ್ನು ಶ್ಲಾಘಿಸಿದ ಪ್ರಧಾನಮಂತ್ರಿ ಅವರು ಗುಜರಾತಿನಲ್ಲಿ ಕಳೆದ ಕೆಲವು ವರ್ಷಗಳಿಂದ ತಲೆ ಎತ್ತಿರುವ ಆಸ್ಪತ್ರೆಗಳು ಬಡವರಿಗೆ ಭಾರೀ ಪ್ರಯೋಜನಕಾರಿಯಾಗಿವೆ ಎಂದರು. ಕೇಂದ್ರ ಸರಕಾರ ಜಾರಿಗೆ ತಂದಿರುವ ಆಯುಷ್ಮಾನ್ ಭಾರತ್ ಯೋಜನೆ ಬಡವರಿಗೆ ಕೈಗೆಟಕುವ ದರದಲ್ಲಿ ಉತ್ತಮ ಗುಣಮಟ್ಟದ ಆರೋಗ್ಯ ರಕ್ಷಣೆಯನ್ನು , ಶುಶ್ರೂಷೆಯನ್ನು ಒದಗಿಸುತ್ತದೆ ಎಂದೂ ನುಡಿದರು.
ದೇಶವಿಂದು ಎದುರಿಸುತ್ತಿರುವ ಸವಾಲುಗಳನ್ನು ನಿಭಾಯಿಸಲು ಅಲ್ಪಾವಧಿಯ, ದೃಢವಾದ ಚಿಂತನೆ ರಹಿತ ಯೋಜನೆಗಳಿಗೆ ಬದಲಾಗಿ ರಾಚನಿಕ ಮತ್ತು ಧೀರ್ಘಾವಧಿಯ ಕ್ರಮಗಳು ಆವಶ್ಯ ಎಂದೂ ಪ್ರಧಾನಮಂತ್ರಿ ಅವರು ಪ್ರತಿಪಾದಿಸಿದರು. ಈ ಸಂಬಂಧ ಅವರು ಕೇಂದ್ರ ಸರಕಾರ ಅನುಷ್ಟಾನಕ್ಕೆ ತಂದ ಧೀರ್ಘಾವಧಿಯ ಮತ್ತು ದೂರದೃಷ್ಟಿಯ ಯೋಜನೆಗಳನ್ನು ಉಲ್ಲೇಖಿಸಿದರು.
ಎಂ.ಎಸ್.ಎಂ.ಇ. ವಲಯಕ್ಕೆ ಉತ್ತೇಜನ ಕೊಡಲು ಕೇಂದ್ರ ಸರಕಾರ ಕೈಗೊಂಡ ಕ್ರಮಗಳನ್ನು ಪ್ರಸ್ತಾಪಿಸಿದ ಪ್ರಧಾನಮಂತ್ರಿ ಅವರು ಸುಲಭವಾಗಿ ಸಾಲದ ಲಭ್ಯತೆ ಮತ್ತು ಜನಸ್ನೇಹಿ ಜಿ.ಎಸ್.ಟಿ. ಯಿಂದ ಯುವ ಜನತೆಗೆ ಲಾಭವಾಗಲಿದೆ ಎಂದರು. ಸರಕಾರ ಕೈಗೊಂಡ ಕ್ರಮಗಳ ಫಲವಾಗಿ ವ್ಯಾಪಾರೋದ್ಯಮಕ್ಕೆ ಅನುಕೂಲಕರ ವಾತಾವರಣ ಶ್ರೇಯಾಂಕದಲ್ಲಿ ಸುಧಾರಣೆಯಾಗಿದೆ ಎಂದೂ ಅವರು ಹೇಳಿದರು.
ಸಶಸ್ತ್ರ ಪಡೆಗಳ ಪ್ರಯತ್ನಗಳನ್ನು ಮುಕ್ತ ಕಂಠದಿಂದ ಪ್ರಶಂಸಿಸಿದ ಪ್ರಧಾನಮಂತ್ರಿ ಅವರು ನಮ್ಮ ಸೈನಿಕರ ಬಗ್ಗೆ ಇಡೀ ದೇಶವೇ ಹೆಮ್ಮೆ ಪಡುತ್ತಿದೆ ಎಂದರು. ಭಯೋತ್ಪಾದನೆಯ ಹಾವಳಿಯನ್ನು ತೊಡೆದುಹಾಕಬೇಕಾಗಿದೆ ಎಂದೂ ಅವರು ಹೇಳಿದರು.
(Visitor Counter : 55
ನಾಗರೀಕ ವಿಮಾನಯಾನ ಸಚಿವಾಲಯ
ಖಾಸಗಿ ವಿಮಾನಯಾನ ಸಂಸ್ಥೆಗಳು ಸುಮಾರು 2,675 ಟನ್ ಗಳಷ್ಟು ಸ್ಥಳೀಯ ವೈದ್ಯಕೀಯ ಸಾಮಗ್ರಿಗಳ ಸಾಗಾಣೆ
ಖಾಸಗಿ ವಿಮಾನಯಾನ ಸಂಸ್ಥೆಗಳು ಸುಮಾರು 2,675 ಟನ್ ಗಳಷ್ಟು ಸ್ಥಳೀಯ ವೈದ್ಯಕೀಯ ಸಾಮಗ್ರಿಗಳ ಸಾಗಾಣೆ
180 ಕ್ಕೂ ಹೆಚ್ಚು ಲೈಫ್ ಲೈನ್ ಉಡಾನ್ ವಿಮಾನಗಳು ಅಗತ್ಯ ವೈದ್ಯಕೀಯ ಸಾಮಗ್ರಿಗಳನ್ನು ಸಾಗಿಸಲು 1,66,000 ಕಿ. ಮೀ ಗಿಂತ ಹೆಚ್ಚು ದೂರವನ್ನು ಕ್ರಮಿಸಿವೆ
ಕೊವಿಡ್ – 19 ಲಾಕ್ ಡೌನ್ ಅವಧಿಯಲ್ಲಿ ಲೈಫ್ ಲೈನ್ ಉಡಾನ್ ಅಡಿಯಲ್ಲಿ 180ಕ್ಕೂ ಹೆಚ್ಚು ವಿಮಾನಗಳು ಕಾರ್ಯ ನಿರ್ವಹಿಸುತ್ತಿದ್ದು, ಅವುಗಳಲ್ಲಿ 114 ವಿಮಾನಗಳು ಏರ್ ಇಂಡಿಯಾ ಮತ್ತು ಅಲಯೆನ್ಸ್ ಏರ್ ಸಂಸ್ಥೆಗಳದ್ದಾಗಿದೆ. ಐಎಎಫ್ 58 ವಿಮಾನಗಳ ಕಾರ್ಯನಿರ್ವಹಣೆಯನ್ನು ವಹಿಸಿಕೊಂಡಿದೆ.
|
|
ಕ್ರಮಿಸಿದ ಒಟ್ಟು ಕಿಲೋಮೀಟರ್
|
|
1,66,076 ಕಿ. ಮೀ.
|
|
09.04.2020 ರಂದು ಸಾಗಿಸಿದ ಸರಕುಗಳ ತೂಕ
|
|
10.22 ಟನ್ ಗಳು
|
|
09.04.2020 ರ ವರೆಗೆ ಸಾಗಿಸಿದ ಸರಕುಗಳ ಒಟ್ಟು ತೂಕ
|
|
248.02 + 10.22 = 258.24 ಟನ್ ಗಳು
ದೇಶೀಯ ಸರಕು ಸಾಗಿಸುವ ವಿಮಾನಯಾನ ನಿರ್ವಾಹಕರಾದ ಬ್ಲೂ ಡಾರ್ಟ್, ಸ್ಪೈಸ್ ಜೆಟ್ ಮತ್ತು ಇಂಡಿಗೊ ವಾಣಿಜ್ಯ ಆಧಾರದ ಮೇಲೆ ಕಾರ್ಗೊ ವಿಮಾನಗಳ ಹಾರಾಟ ನಿರ್ವಹಿಸುತ್ತಿವೆ. ಸ್ಪೈಸ್ ಜೆಟ್ 3,29,886 ಕಿ. ಮೀ. ದೂರವನ್ನು ಮತ್ತು 1993 ಟನ್ ಗಳಷ್ಟು ಸರಕುಗಳನ್ನು 241 ಕಾರ್ಗೊ ವಿಮಾನಗಳ ಮೂಲಕ ಸಾಗಾಟ ನಡೆಸಿತು. ಇವುಗಳಲ್ಲಿ 175 ದೇಶೀಯ ಕಾರ್ಗೊ ವಿಮಾನಗಳಾಗಿದ್ದು 1401 ಟನ್ ಗಳನ್ನು ಸಾಗಿಸಿವೆ. ಬ್ಲೂ ಡಾರ್ಟ್ 79,916 ಕಿ. ಮೀ. ದೂರವನ್ನು ಮತ್ತು 1,270 ಟನ್ ಗಳಷ್ಟು ಸರಕುಗಳನ್ನು 82 ಕಾರ್ಗೊ ವಿಮಾನಗಳ ಮೂಲಕ ಸಾಗಾಟ ನಡೆಸಿತು. ಇಂಡಿಗೊ ಸಹ 12,206 ಕಿ. ಮೀ. ದೂರವನ್ನು ಮತ್ತು 4.37 ಟನ್ ಗಳಷ್ಟು ಸರಕುಗಳನ್ನು 15 ಕಾರ್ಗೊ ವಿಮಾನಗಳ ಮೂಲಕ ಸಾಗಾಟ ನಡೆಸಿತು.
ಪವನ್ ಹನ್ಸ್ ನಿಯಮಿತ ಸಂಸ್ಥೆ ಏಪ್ರಿಲ್ 8, 2020 ರ ವರೆಗೆ, ಗುವಾಹಟಿ, ಅಗರ್ತಾಲ, ಕಿಶ್ವಾರ್, ನವಪಾಚಿ, ಶ್ರೀ ನಗರ, ಜಮ್ಮು , ನಾಗ್ಪುರ್, ಔರಂಗಾಬಾದ್ ಸ್ಥಳಗಳಿಗೆ, 3561 ಕಿ. ಮೀ. ದೂರವನ್ನು ಮತ್ತು 1.07 ಟನ್ ಗಳಷ್ಟು ತುರ್ತು ಚಿಕಿತ್ಸಾ ವೈದ್ಯಕೀಯ ಸಾಮಗ್ರಿಗಳನ್ನು 5 ಕಾರ್ಗೊ ವಿಮಾನಗಳ ಮೂಲಕ ಸಾಗಾಟ ನಡೆಸಿತು.
|
|
ದಿನಾಂಕ
|
|
ಏರ್ ಇಂಡಿಯಾ
|
|
ಮೈತ್ರಿ
|
|
ಐಎಎಫ್
|
|
ನಿರ್ವಹಿಸಿದ ಒಟ್ಟು ವಿಮಾನಗಳು
|
|
09.4.2020
|
|
04
|
|
08
|
|
01
|
|
13ಪ್ರಮುಖವಾಗಿ ಜಮ್ಮು ಮತ್ತು ಕಾಶ್ಮೀರ, ಲದಾಖ್, ಈಶಾನ್ಯ ಮತ್ತು ಇತರ ದ್ವೀಪ ಪ್ರದೇಶಗಳಿಗಾಗಿ ಏರ್ ಇಂಡಿಯಾ ಮತ್ತು ಐ ಎ ಫ್ ಜೊತೆಗೂಡಿವೆ.
ಸಾಗಾಣೆ ಮಾಡುವ ಸರಕುಗಳು ಕೊವಿಡ್ – 19 ಗೆ ಸಂಬಂಧಿಸಿದ ಕಾರಕಗಳು, ಕಿಣ್ವಗಳು, ವೈದ್ಯಕೀಯ ಉಪಕರಣಗಳು, ಪರೀಕ್ಷಾ ಕಿಟ್ ಗಳು ಮತ್ತು ಪಿಪಿಇ, ಮಾಸ್ಕ್ ಗಳು, ಕೈಗವಸುಗಳು ಮತ್ತು ಹೆಚ್ ಎಲ್ ಎಲ್ ನ ಇತರ ಉಪಕರಣಗಳನ್ನು ಒಳಗೊಂಡಿದೆ ಜೊತೆಗೆ ರಾಜ್ಯ ಮತ್ತು ಕೇಂದ್ರಾಡಳಿತ ಸರ್ಕಾರಗಳಿಂದ ಮನವಿ ಪಡೆಯಲಾದ ಸರಕುಗಳು ಮತ್ತು ಅಂಚೆ ಪ್ಯಾಕೆಟ್ ಗಳನ್ನು ಸಹ ಒಳಗೊಂಡಿದೆ.
ಅಂತಾರಾಷ್ಟ್ರೀಯ
ಏಪ್ರಿಲ್ 9, 2020 ರಂದು ಭಾರತ, ಶಾಂಘಾಯ್ ನಿಂದ 21.77 ಟನ್ ಗಳಷ್ಟು ವೈದ್ಯಕೀಯ ಉಪಕರಣಗಳನ್ನು ಏರ್ ಇಂಡಿಯಾ ಮೂಲಕ ತಂದಿತು. ಅವಶ್ಯಕತೆಗೆ ಅನುಗುಣವಾಗಿ, ನಿರ್ಣಾಯಕ ವೈದ್ಯಕೀಯ ಉಪಕರಣಗಳನ್ನು ಇತರ ದೇಶಗಳಿಗೆ ಸಾಗಿಸಲು ಏರ್ ಇಂಡಿಯಾ ನಿಯಮಿತ ಕಾರ್ಗೊ ವಿಮಾನಗಳನ್ನು ಮೀಸಲಿರಿಸಿದೆ.
ಸ್ಪೈಸ್ ಜೆಟ್ ನಿಂದ ದೇಶೀಯ ಕಾರ್ಗೊ ಸಾಗಣೆ 
|
|
ದಿನಾಂಕ
|
|
ವಿಮಾನಗಳ ಸಂಖ್ಯೆ
|
|
ಟನ್ನುಗಳು
|
|
ಕಿ. ಮೀ. ಗಳು
|
|
09-04-2020
|
|
16
|
|
133.80
|
|
16,795
ಸ್ಪೈಸ್ ಜೆಟ್ ನಿಂದ ಅಂತಾರಾಷ್ಟ್ರೀಯ ಕಾರ್ಗೊ ಸಾಗಣೆ 
|
|
ದಿನಾಂಕ
|
|
ವಿಮಾನಗಳ ಸಂಖ್ಯೆ
|
|
ಟನ್ನುಗಳು
|
|
ಕಿ. ಮೀ. ಗಳು
|
|
09-04-2020
|
|
5
|
|
53.77
|
|
13,316
ಬ್ಲೂ ಡಾರ್ಟ್ ಕಾರ್ಗೊಯಿಂದ ಸಾಗಣೆ 
|
|
ದಿನಾಂಕ
|
|
ವಿಮಾನಗಳ ಸಂಖ್ಯೆ
|
|
ಟನ್ನುಗಳು
|
|
ಕಿ. ಮೀ. ಗಳು
|
|
09-04-2020
|
|
12
|
|
195.100
|
|
12,642.65
ಹಣಕಾಸು ಸಚಿವಾಲಯ
ಆರ್ಥಿಕ ಸಮೀಕ್ಷೆ 2022-23 ಇದು ಕೋವಿಡ್ ಸಮಯದಲ್ಲಿ ಬಿಕ್ಕಟ್ಟಿನ ನಿರ್ವಹಣೆಯಲ್ಲಿ ಸ್ವಸಹಾಯ ಸಂಘಗಳ ಕೊಡುಗೆಯನ್ನು ಗಮನಾರ್ಹವಾಗಿ ಗುರುತಿಸಿದೆ.
ಸ್ವಸಹಾಯ ಸಂಘಗಳ ಮೂಲಕ  ಮಾಸ್ಕ್ಗಳ ಉತ್ಪಾದನೆಯು ದೂರದ ಗ್ರಾಮೀಣ ಪ್ರದೇಶಗಳಲ್ಲಿನ ಸಮುದಾಯಗಳಲ್ಲಿ ಬಳಕೆಯನ್ನು ಸಕ್ರಿಯಗೊಳಿಸುತ್ತದೆ
ಬಿಕ್ಕಟ್ಟುಗಳ ಸಮಯದಲ್ಲಿ ಸ್ವಸಹಾಯ ಸಂಘಗಳ ಮೂಲಕ ಸ್ಥಿತಿಸ್ಥಾಪಕತ್ವ ಮತ್ತು ನಮ್ಯತೆಯ ಪ್ರದರ್ಶನವು ದೀರ್ಘಾವಧಿಯ ಗ್ರಾಮೀಣ ಪರಿವರ್ತನೆಗಾಗಿ ಕ್ರಮಬದ್ಧಗೊಳಿಸಬೇಕಾದ ಅಗತ್ಯವಿದೆ ಎಂದು ಸಮೀಕ್ಷೆ ಶಿಫಾರಸು ಮಾಡುತ್ತದೆ.
ಸಾಂಕ್ರಾಮಿಕ ಪಿಡುಗಿನ ವರ್ಷಗಳು ಸ್ವಸಹಾಯ ಗುಂಪು ಗಳ ಮೂಲಕ ಮಹಿಳೆಯರನ್ನು ಒಗ್ಗೂಡಿಸಲು, ಅವರ ಗುಂಪಿನ ಗುರುತನ್ನು ಹೆಚ್ಚಿಸಲು ಹಾಗೂ ಸಾಂಕ್ರಾಮಿಕ ಬಿಕ್ಕಟ್ಟು ನಿರ್ವಹಣೆಗೆ ಸಾಮೂಹಿಕವಾಗಿ ಕೊಡುಗೆ ನೀಡಲು ಸಜ್ಜುಗೊಳಿಸುವ ಅವಕಾಶ ನೀಡಿದವು.ಅದರಂತೆ ಅವು ಕಾರ್ಯನಿರ್ವಹಿಸಿದವು. ಮಹಿಳಾ ಸ್ವ ಸಹಾಯ ಸಂಘಗಳು ಸಾಂಕ್ರಾಮಿಕ ಬಿಕ್ಕಟ್ಟು ನಿರ್ವಹಣೆಯಲ್ಲಿ ಪ್ರಮುಖ ಪಾಲುದಾರರಾಗಿ ಹೊರಹೊಮ್ಮಿದರಮವು. ಮುಖಗವಸು, ಸ್ಯಾನಿಟೈಸರ್ಗಳು ಮತ್ತು ರಕ್ಷಣಾತ್ಮಕವಾಗಿ ಆರೋಗ್ಯವನ್ನು ಕಾಪಾಡುವಲ್ಲಿ ಇವುಗಳನ್ನಜ ಉತ್ಪಾದಿಸುವಲ್ಲಿ ಮುಂದಾಳತ್ವ ವಹಿಸಿದವು. ಮಹಿಳಾ ಸ್ವ ಸಹಾಯ ಸಂಘದ ಮಹಿಳೆಯರು ಸಮಾಜದಲ್ಲಿ ಸಾಂಕ್ರಾಮಿಕ ರೋಗದ ಬಗ್ಗೆ ಜಾಗೃತಿ ಮೂಡಿಸಿದರು , ಜನರಿಗೆ ಅಗತ್ಯ ಸರಕು ಸೇವೆಗಳನ್ನು ತಲುಪಿಸಿದರು ಸರಕುಗಳು , ಸಮುದಾಯ ಅಡುಗೆಮನೆಗಳನ್ನು ನಡೆಸುವುದು , ಕೃಷಿ ಜೀವನೋಪಾಯವನ್ನು ಬೆಂಬಲಿಸುವುದು , ಒಮ್ಮುಖ ಎಂಜಿಎನ್ಆರ್ಇಜಿಎಸ್ , ಮತ್ತು ಹಣಕಾಸು ಸೇವೆಗಳ ವಿತರಣೆಯಲ್ಲಿ , ಇವೆಲ್ಲವನ್ನು ಆರ್ಥಿಕ ಸಮೀಕ್ಷೆ 2022-23 ಅ ಗಮನಿಸಿಧ. ಕೇಂದ್ರ ಹಣಕಾಸು ಮತ್ತು ಕಾರ್ಪೊರೇಟ್ ವ್ಯವಹಾರಗಳ ಸಚಿವೆ ಶ್ರೀಮತಿ ನಿರ್ಮಲಾ ಸೀತಾರಾಮನ್ ಅವರು ಇಂದು ಸಂಸತ್ತಿನಲ್ಲಿ ಆರ್ಥಿಕ ಸಮೀಕ್ಷೆಯನ್ನು ಮಂಡಿಸಿದರು.
ಎಸ್ಎಚ್ಜಿಗಳಿಂದ ಮಾಸ್ಕ್ಗಳ ಉತ್ಪಾದನೆಯು ಗಮನಾರ್ಹ ಕೊಡುಗೆಯಾಗಿದೆ ಎಂದು ಸಮೀಕ್ಷೆಯು ಗಮನಿಸಿದೆ.ದೂರದ ಗ್ರಾಮೀಣ ಪ್ರದೇಶಗಳಲ್ಲಿನ ಸಮುದಾಯಗಳಿಗೆ ಮಾಸ್ಕ್ಗಳ ಲಭ್ಯತೆ ಮತ್ತು ಅವುಗಳ ಬಳಕೆಯನ್ನು ಸಕ್ರಿಯಗೊಳಿಸಿರುವುದು ಮತ್ತು ಕೋವಿಡ್ -19 ವೈರಸ್ನ ವಿರುದ್ಧ ಪ್ರಮುಖ ರಕ್ಷಣೆ ನೀಡಿರುವುದು ತಿಳಿದು ಬಂದಿದೆ. 4 ಜನವರಿ 2023 ರಂತೆ, ಡಿಎವೈ-ಎನ್ಆರ್ಡಲ್ಎಂ ಅಡಿಯಲ್ಲಿ 16.9 ಕೋಟಿಗೂ ಹೆಚ್ಚು ಮಾಸ್ಕ್ಗಳನ್ನು ಸ್ವಸಹಾಯ ಗುಂಪುಗಳು ಉತ್ಪಾದಿಸಿವೆ ಎಂದು ಸಮೀಕ್ಷೆ ಹೇಳಿದೆ.
ಎಸ್ಹೆಚ್ಜಿಗಳಿಗೆ ಸರ್ಕಾರದ ಕೋವಿಡ್-19 ಪ್ಯಾಕೇಜ್ :-ಪ್ರಧಾನ ಮಂತ್ರಿ ಗರೀಬ್ ಕಲ್ಯಾಣ್ ಯೋಜನೆ  ಅಡಿಯಲ್ಲಿ, ಮಹಿಳಾ ಸ್ವಸಹಾಯ ಗುಂಪುಗಳಿಗೆ ಮೇಲಾಧಾರ-ಮುಕ್ತ ಸಾಲಗಳ ಮಿತಿಯನ್ನು ರೂ.10 ಲಕ್ಷದಿಂದ ರೂ.20 ಲಕ್ಷಕ್ಕೆ ದ್ವಿಗುಣಗೊಳಿಸಲಾಗಿದೆ. ಇದರಿಂದ 63 ಲಕ್ಷ ಮಹಿಳಾ ಸ್ವಸಹಾಯ ಸಂಘಗಳು ಮತ್ತು 6.85 ಕೋಟಿ ಕುಟುಂಬಗಳಿಗೆ ಪ್ರಯೋಜನವಾಗಲಿದೆ.ರಾಷ್ಟ್ರೀಯ ಗ್ರಾಮೀಣ ಜೀವನೋಪಾಯ ಮಿಷನ್  ಹೆಚ್ಚುವರಿ ದುರ್ಬಲತೆ ಕಡಿತ ನಿಧಿಗೆ ಕೋವಿಡ್ ಹಾಟ್ಸ್ಪಾಟ್ ಪ್ರದೇಶಗಳಲ್ಲಿ ಮತ್ತು ದುರ್ಬಲ ಗುಂಪುಗಳಿಗೆ ಗ್ರಾಮ ಸಂಸ್ಥೆಗಳಿಗೆ  1.5 ಲಕ್ಷ ರೂ. ವಿಸ್ತರಿಸಲಾಗುವುದು.
ಮುಂದಿನ ದಾರಿ:-
ಸ್ವಸಹಾಯ ಸಂಘಗಳು ತಮ್ಮ ಕೊನೆಯ ಗುರಿಯೆಡೆಗೆ ಪ್ರವೇಶ ಹೊಂದಲು, ಸಮುದಾಯಗಳ ನಂಬಿಕೆ ಮತ್ತು ಒಗ್ಗಟ್ಟಿನ ಮೇಲೆ ತಮ್ಮ ಸಾಮರ್ಥ್ಯ ತೋರ್ಪಡಿಸಲು ಸ್ಥಳೀಯ ಡೈನಾಮಿಕ್ಸ್ನ ಜ್ಞಾನ ಮತ್ತು ಸದಸ್ಯರ ಆರ್ಥಿಕತೆಯ ಒಟ್ಟುಗೂಡಿಸುವಿಕೆಯ ಮೂಲಕ ಸರಳವಾದ ಉತ್ಪನ್ನಗಳು ಮತ್ತು ಸೇವೆಗಳನ್ನು ತ್ವರಿತವಾಗಿ ತಯಾರಿಸುವ ಸಾಮರ್ಥ್ಯದಿಂದಾಗಿ ಒಟ್ಟಾರೆ ಗ್ರಾಮೀಣ ಅಭಿವೃದ್ಧಿಯನ್ನು ಚಟುವಟಿಕೆಗಳನ್ನು ಸುಗಮಗೊಳಿಸಲೆಂದೇ ಉತ್ತಮ ಪರಿಸ್ಥಿತಿಯನ್ನು ಇರಿಸಲಾಗಿದೆ. ಕೋವಿಡ್ ಸಾಂಕ್ರಾಮಿಕ ಸೇರಿದಂತೆ ಇತರೆ ಬಿಕ್ಕಟ್ಟುಗಳ ಸಮಯದಲ್ಲಿ ಅವರ ಸ್ಥಿತಿಸ್ಥಾಪಕತ್ವ ಮತ್ತು ನಮ್ಯತೆಯ ಪ್ರದರ್ಶನವನ್ನು ದೀರ್ಘಾವಧಿಯ ಗ್ರಾಮೀಣ ಪರಿವರ್ತನೆಗಾಗಿ ಕ್ರಮಬದ್ಧಗೊಳಿಸಬೇಕಾಗಿದೆ ಎಂದು ಆಯವ್ಯಯ ಪೂರ್ವ ಸಮೀಕ್ಷೆಯು ಶಿಫಾರಸು ಮಾಡುತ್ತದೆ. ಇದು ಇತರ ವಿಷಯಗಳ ಜೊತೆಗೆ, ಎಸ್ಹೆಚ್ಜಿ ಆಂದೋಲನದ ಆಳದಲ್ಲಿರುವಂತೆ ಅಂತರ-ಪ್ರಾದೇಶಿಕ ಅಸಮಾನತೆಯನ್ನು ಪರಿಹರಿಸುವುದು, ಎಸ್ಹೆಚ್ಜಿ ಸದಸ್ಯರನ್ನು ಸೂಕ್ಷ್ಮ-ಉದ್ಯಮಿಗಳಾಗಿ ಪದವಿ ನೀಡುವುದು, ಉತ್ಪನ್ನಗಳು ಮತ್ತು ಸೇವೆಗಳಲ್ಲಿ ಮೌಲ್ಯ ಸರಪಳಿಯನ್ನು ಹೆಚ್ಚಿಸಲು ಸಾಂಸ್ಕೃತಿಕವಾಗಿ ಸಂದರ್ಭೋಚಿತ ಕೌಶಲ್ಯ ಅಭಿವೃದ್ಧಿ, ಮತ್ತು ಕಡಿಮೆ ಸವಲತ್ತುಗಳನ್ನು ಒಳಗೊಂಡಂತೆ ಎಸ್ಹೆಚ್ಜಿ ಛತ್ರಿ ಗಳನ್ನು ಅಭಿವೃದ್ಧಿಪಡಿಸಬೇಕಾಗಿದೆ.